Քոնան Գրեյ

**Քոնան Լի Գրեյ** (, ), ամերիկացի երգիչ, երգերի հեղինակ և սոցիալական մեդիայի անձ։ Գրեյը սկսել է կարիերան դեռ դեռահաս տարիքում՝ վլոգեր և քավերներ տեղադրելով ՅուԹյուբում։ 2018 թվականին Republic Records-ի հետ պայմանագիր կնքելուց հետո նա թողարկել է իր դեբյուտային մինի ալբոմը՝ «Sunset Season»-ը, որը 300 միլիոն սթրիմներ է հավաքել։ Նրա առաջին ստուդիական ալբոմը՝ «Kid Krow»-ն, թողարկվել է 2020 թվականի մարտին և զբաղեցրել է 5-րդ հորիզոնականը Billboard 200-ում, դարձնելով այն 2020 թվականի ամերիկացի նոր արտիստի մեծագույն դեբյուտը։ Գրեյը 2020 թվականի ապրիլի դրությամբ Spotify-ում ամենաշատ սթրիմներ հավաքած արտիստներից մեկն է՝ իր ճեղքումային «Maniac» սինգլով, որը կարողացել է 100 միլիոն սթրիմներ հավաքել հարթակում։

## Վաղ տարիներ
Քոնան Գրեյը ծնվել է 1998 թվականի դեկտեմբերի 5-ին Կալիֆոռնիայի Լեմոն Գրուվ քաղաքում իռլանդացի հոր և ճապոնացի մոր ընտանիքում։ Երբ նա նոր էր ծնվել, նրա ընտանիքը տեղափոխվել է Ճապոնիայի Հիրոսիմա քաղաք, քանի որ նրա պապը բժշկական օգնության կարիք է ունեցել։ Այնտեղ երկու տարի ապրելուց հետո, նրա ընտանիքը վերադարձել է Կալիֆոռնիա։ Գրեյը սովորել է ճապոներեն, սակայն ժամանակից ի վեր մոռացել է այն։

Գրեյի ծնողներն ամուսնալուծվել են, երբ նա 3 տարեկան էր։ «Draw My Life» («Նկարում եմ կյանքս») հոլովակում նա մանրամասնորեն պատմել է իր մանկության մասին։ Քանի որ նրա հայրը զինվորական ծառայության էր, Գրեյը 20 անգամ տեղափոխվել է մանկության տարիների ընթացքում, երեք անգամ տեղափոխվելով միայն վեցերորդ դասարանի ընթացքում։ Գրեյին հաճախ բուլինգի էին ենթարկում միջնակարգ դպրոցում, քանի որ նա դպրոցի 5 ասիացիներից մեկն էր։

Գրեյը վերջնականապես հաստատվել է Տեխասի Ջորջթաուն քաղաքում, որտեղ ապրել է դեռահասության տարիները։ Գրեյի կյանքը Տեխասի կենտրոնում ներշնչել է նրա արվեստի և երաժշտության մեծ մասը։ 2017 թվականի սեպտեմբերին նա տեղափոխվել է Կալիֆոռնիայի Լոս Անջելես քաղաք։

## Կարիերա
### 2015–2017. Կարիերայի սկիզբը YouTube-ում
Նա ստեղծեց իր պաշտոնական ալիքը 2013 թվականին և սկսեց ստեղծել տեսանյութեր տասնհինգ տարեկանում։ Նրա վաղ տեսահոլովակները ներառում էին այնպիսի թեմաներ, ինչպիսիք են թխելը, պատրաստելը և հիմնականում կենտրոնացած էին նրա առօրյայի շուրջ։ Գրեյը ձայնագրել է երաժշտություն, ցուցադրել է իր արվեստը և ստեղծել է այլ տեսահոլովակներ իր վլոգի համար՝ ավելի քան 25 միլիոն դիտումներով։

### 2018–2019: Sunset Season
Քոնան Գրեյն ինքնուրույն թողարկեց իր դեբյուտային «Idle Town» սինգլը 2017 թվականի մարտին։ Երգը հավաքեց ավելի քան 14 միլիոն Spotify-ում և 12 միլիոն դիտում YouTube-ում։ Գրեյն ինքնուրույն թողարկեց իր երկրորդ «Grow» սինգլը 2017 թվականի սեպտեմբերի 1-ին, իսկ հաջորդ օրը երաժշտական տեսահոլովակով։ 2018 թվականի հոկտեմբերին Գրեյը թողարկեց «Generation Why» սինգլը Republic Records-ում։ Թողարկվեց «Idle Town», «Generation Why», «Crush Culture», «Greek God» և «Lookalike» երգերը։ EP-ն զբաղեցրել է 2-րդ տեղը Billboard Heatseekers Albums աղյուսակում և 116-րդ տեղում Billboard 200-ում։

Գրեյն իր ուշ գիշերային հեռուստատեսային դեբյուտը կատարեց, երբ նա ելույթ ունեցավ  *[[Late Night with Seth Meyers]]* 2019 թվականի փետրվարի նախօրեին, նախքան մի քանի շոուներ կատարելը՝ որպես  Panic! At the Disco-ի բացման արարողություն՝ «Pray for the Wicked» շրջագայության ժամանակ։ Բացի ազգային շրջագայություններից, նա նվագել է այնպիսի համերգային փառատոներ, ինչպիսին է The Great Escape-ը։

2019 թվականի փետրվարին Գրեյը վերաթողարկեց «The Other Side» սինգլը այն բանից հետո, երբ սկզբնապես հրապարակեց այն YouTube-ում 2016 թվականին՝ ավագ դպրոցի իր ավարտական տարվա առաջին օրվա նախօրեին։ 2019 թվականի մարտից հոկտեմբեր ընկած ժամանակահատվածում Գրեյը թողարկեց մի շարք սինգլներ իր դեբյուտային ալբոմից՝ Kid Krow, մասնավորապես՝ «Checkmate», «Comfort Crowd» և «Maniac», և անկախ սինգլ՝ «The King»: 2019 թվականի հոկտեմբերին Գրեյը սկսեց իր երկրորդ գլխավոր շրջագայությունը Հյուսիսային Ամերիկա՝ նորզելանդացի հայտնի երաժիշտ Բենիի, ինչպես նաև ամերիկացի ձայնագրող արտիստ UMI-ի աջակցությամբ։2019 թվականի հոկտեմբերի դրությամբ Գրեյի կատալոգը հավաքել է ավելի քան 250 միլիոն հոսք բոլոր հարթակներում միասին։ Գրեյը արժանացել է 2019 Shorty մրցանակին YouTube-ի լավագույն երաժիշտ և առաջադրվել է «Breakthrough Artist» անվանակարգում 2019 թվականի Streamy Awards մրցանակաբաշխության ժամանակ։

### 2020–2021: ''Kid Krow''
2020 թվականի երկրորդ շաբաթվա ընթացքում Գրեյը Twitter-ում կիսվում էր իր դեբյուտային ալբոմի վերնագրի մասին ամենօրյա ակնարկներով։ 2020 թվականի հունվարի 9-ին նա բացահայտեց «Քիդ Քրոու» անվանումը և գրեց. «Այս ալբոմում ես ավելին եմ ասում, քան երբևէ ասել եմ իմ կյանքում, և չեմ համբերում, որ պատմեմ ձեզ իմ բոլոր գաղտնիքները։ Սիրում եմ ձեզ։ 2020 թվականի սկզբին Գրեյի «Maniac» սինգլը հաջողակ դարձավ միջազգային հիմնական փոփ  ռադիոյում,, մասնավորապես Ավստրալիայում, որտեղ այն պլատինե վկայական ստացավ։ Երգը նաև արժանացել է պլատինե սերտիֆիկացմանը Կանադայում և ոսկի՝ ԱՄՆ-ում՝ դարձնելով այն նրա առաջին հավաստագրված երգը բոլոր երեք երկրներում։ Այն դարձավ նրա առաջին Billboard-ի սինգլը, երբ այն զբաղեցրեց 25-րդ հորիզոնականը Bubbling Under Hot 100 չարթում, ինչպես նաև Ավստրալիայի, Իռլանդիայի և Հարավային Կորեայի 100 լավագույն չարթերում։

Գրեյը թողարկեց իր դեբյուտային լիամետրաժ Kid Krow ստուդիական ալբոմը 2020 թվականի մարտի 20-ին, որը հայտնվեց Billboard 200-ի 5-րդ հորիզոնականում, ինչպես նաև ԱՄՆ-ի փոփ ալբոմների հիթ-շքերթի 1-ին հորիզոնականում և 2-րդ լավագույն ալբոմների վաճառքի չարթում՝ ավելի քան 37 հազար վաճառք։ ԱՄՆ-ում սա 2020 թվականի մարտի դրությամբ ամենամեծ նոր արտիստի դեբյուտն էր և Կամիլա Կաբելոյի 2018 թվականի համանուն ալբոմից հետո երկու տարվա ընթացքում ամենալավ փոփ սոլո դեբյուտային ալբոմն էր։ Ալբոմը բարձր են գնահատել այնպիսի հրատարակություններ, ինչպիսիք են Paper, Billboard, NPR, Teen Vogue և Paste:

Գրեյը պետք է ելույթ ունենար Ջիմի Ֆելոնի երեկոյան շոու-ում մարտի 16-ին, ինչպես նաև Քոուչելլա (փառատոն)-ում 2020 թվականի ապրիլի կեսերին , սակայն երկու ելույթները չեղարկվեցին COVID-19 համաճարակի պատճառով։ 2020 թվականի կեսերին և՛ Forbes-ը, և՛ Billboard-ը գրեցին Գրեյին որպես առաջատար 2021 թվականի «Գրեմմի» մրցանակաբաշխության «Լավագույն նոր արտիստ» անվանակարգում։ Kid Krow*-ի* կոմերցիոն հաջողությունից հետո Apple Music-ը Գրեյին անվանեց Up Next արտիստ և թողարկեց բացառիկ մինի վավերագրական ֆիլմ նրա մասին 2020 թվականի ապրիլին։

2020 թվականի օգոստոսին «Heather» երգը հայտնի դարձավ ՏիկՏոկ սոցիալական մեդիա հարթակում՝ հետևաբար դառնալով Քիդ Քրոուի վեցերորդ և վերջին սինգլը։ Այն Գրեյին դարձրեց իր առաջին գրառումը Billboard Hot 100-ում իր կարիերայի ընթացքում և հետագայում հայտնվեց երկրների լավագույն 40-յակում, ինչպիսիք են Միացյալ Թագավորությունը, Ավստրալիան, Նոր Զելանդիան և Իռլանդիան : Այն դարձավ նրա առևտրային առումով ամենահաջող սինգլը «Maniac»-ից հետո, որը նույն տարվա սկզբին հասավ միջազգային հիմնական հիթային ռադիոյի հաջողության։ Գրեյը կատարեց «Heather» երգը և՛ The Late Late Show with James Corden, և՛ The Today Show-ում 2020 թվականի հոկտեմբերին։ Նա թողարկեց «Fake» սինգլը ամերիկացի երգիչ Lauv-ի հետ 2020 թվականի հոկտեմբերին։

### 2022–ներկա։ ''Superache''
2021 թվականի մայիսից մինչև 2022 թվականի հունվարին Գրեյը թողարկեց «Astronomy», «People Watching» և «Jigsaw» սինգլները։ 2022 թվականի ապրիլի 11-ին Գրեյը հայտարարեց, որ իր երկրորդ Superache ալբոմը կթողարկվի 2022 թվականի հունիսի 24-ին։ 2022 թվականի ապրիլի 15-ին նա թողարկեց «Memories» երգը, իսկ մայիսի 19-ին թողարկեց ձայնասկավառակի հինգերորդ սինգլը՝ «Yours» և հրապարակեց երգերի ցուցակը։ Ալբոմը բաղկացած է 12 երգից և ընդհանուր 40 րոպե տևողությամբ։ Այն թողարկվել է 2022 թվականի հունիսի 24-ին։ Ալբոմի հետ մեկտեղ թողարկվել է նաև «Disaster» սինգլի տեսահոլովակը։ 2022 թվականի հուլիսի 18-ին նա երգել է ազգային օրհներգը 2022 թվականի Major League Baseball Home Run Derby-ում։

## Երաժշտական ոճ
### Ազդեցություններ
Գրեյը նշել է Թեյլոր Սվիֆթին որպես իր մեծագույն ոգեշնչման աղբյուր, ասելով, որ «մեծացել է նրա արվեստով և նա մեծագույն Սվիֆթին (այսպես են անվանում Սվիֆթի երկրպագուներին) է»։ Նա պատմել է People-ին․ «Ես նրան շատ եմ սիրում։ Ես սիրում են նրա երաժշտությունը։ Ես սիրում եմ այն, ինչ նա անում է։ Ես սիրում եմ նրա տեքստերի գրելաձևը։ Ես սիրում եմ այն, թե ոնց է նա զարգացնել իր կարիերան։ Նա պարզապես այնպիսի բոսս է։ Ես մեծացել եմ՝ լսելով նրա երաժշտությունը 9 տարեկանում։ Ես զգում եմ, որ նա ձևավորել է ինձ, որպես անձի»։ Սվիֆթն արձագանքել է Գրեյի առաջին ալբոմի՝ «Kid Krow»-ի վրա, իր անձնական ինստագրամյան պատմության մեջ, գրելով․ «Ես պաշտում եմ այս ալբոմը, բայց ԱՅՍ ԵՐԳԸ [«Wish You Were Sober»] գլուխգործոց է։ Չեմ ուզում բարձր խոսքեր ասել, բայց ես սա լսելու եմ ամբողջ կյանքիս ընթացքում»։ Գրեյը պատասխանել է Սվիֆթին մեծատառերով․ «Շնորհակալություն քեզ, որ եղել ես իմ երգերի գրելու ոգեշնչան աղբյուրը և իկոնան։ Ես անկեղծորեն մտածում եմ, որ դու ինձ մեծացրել ես որպես հեղինակ և մարդ և չեմ կարող արտահայտել բառերով, ինչ նշանակություն ունի սա ինձ համար։ Շնորհակալություն քեզ ամեն ինչի համար։ Սվիֆթի ամբողջ կյանքի ընթացքում»։ Apple Music-ի համար Զեյն Լոուի հետ հարցազրույցի ժամանակ Գրեյն ասել է, որ Սվիֆթը նրա «համար մեկն է ամեն ինչում» և շարունակել է, որ նա «իմ հեղինակության ներշնչման աղբյուրն է, և ես երբեք չեմ հասկանալու, թե ոնց է նա դա անում։ Նա պարզապես հրաշք է»։ Նա նաև ավելացրել է, որ Սվիֆթը հաղորդագրություն է գրել նրան և գովել «Kid Krow»-ն։

Գրեյն անվանել է Լորդին որպես նրա համար ազդեցություն ունեցող արտիստի և բացատրել է, որ նրա «Sunset Season» մինի ալբոմը Լորդի դեբյուտային՝ «Pure Heroine» ալբոմի նոստալգիան է։ Նա նաև նշել է Dixie Chicks-ին և Ադելին որպես գլխավոր ազդեցություններ և հայտնել է իր հիացմունքը BTS-ի V-ին և նրա ընկերոջը՝ Բիլլի Այլիշին։

### Քննադատական ընդունելություն
Գրեյն անվանվել է «Z սերնդի տեսաբլոգի սենսացիա» Paper-ի կողմից և «համացանցի տխուր դեռահասների փոփ արքայորդի»՝ Teen Vogue-ի կողմից։

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ

### Այլ երգեր, որոնք ընդգրկվել են հիթ-շքերթներում

## Մրցանակներ և անվանակարգեր

## Շրջագայություններ
### Հեդլայն շրջագայություններ

* The Sunset Shows (2018-19)
* The Comfort Crowd Tour (2019)
* The Kid Krow Tour (2020)
* Superache Tour (2022)

### Աջակցող շրջագայություններ
* Pray for the Wicked Tour (Panic! at the Disco)

## Ծանոթագրություններ

## Արտաքին հղումներ
* 
* Քոնան Գրեյի երկրպագուները նստած էին առաջին շարքում՝ դեպի ծագող աստղ տանող ճանապարհին՝ Վավերագրական ֆիլմ Uproxx-ի և Honda-ի կողմից
* 

Կատեգորիա:21-րդ դարի ամերիկացի երգիչներ
Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի բլոգերներ
Կատեգորիա:Ամերիկացի երաժիշտներ
Կատեգորիա:Ամերիկացի երգիչ-երգահաններ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի փոփ երաժիշտներ
Կատեգորիա:Ամերիկացի փոփ երգիչներ
Կատեգորիա:Ամերիկացիներ իռլանդական սերմամբ
Կատեգորիա:Ինդի երաժիշտներ
Կատեգորիա:Յություբերներ